钦定古今图书集成/明伦汇编/闺媛典/第331卷 > 盛时泰妻沈氏
## 钦定古今图书集成/明伦汇编/闺媛典/第331卷 > 盛时泰妻沈氏

按《江宁府志》：“沈氏云浦盛时泰妻。泰字仲交，高才博
学，有声文场。既屡失意，将老矣，居常仰屋而叹。沈氏
曰：‘君见里中得意人乎？不过治第舍，买膏腴，荣耀闾
里尔。以妾观之，有三殆焉：屈志徇人，一也；逾宪黩货，
二也；生子不肖之心，三也。孰与君家居著书之为名
高乎？从君隐处山中，可免三殆之忧，奈何长叹哉’？仲”
交笑曰：“尔能是，吾今可为大城山樵矣。”遂甘贫偕老
焉。